डा.गोबिन्द केसीको आन्दोलनको बुँदा न२ जब तपाईले सचिवालयमा दर्ता गर्नु भयो त्यसपछि सत्य र निष्ठा झन गगनचुम्बी भएको छ । मात्र चिन्ता छ त्यसलाई कतिबेलासम्म बचाउनु हुन्छ भन्नेमा । तपाईको गणतन्त्र प्रतिको लगावबारे २०५८मा राजाको कु पश्चात तपाईले रत्नपार्कबाट नारायणहिटी तर्फ फर्केर दिएको भाषण मलाई सम्झना छ । भन्नु भएको थियो “दायाँ काँधमा ज्ञानेन्द्र, बायाँ काँधमा कोमल र ह्रदयमा ह्रदयेन्द्र बोकेर हिड्नु आवश्यक छैन” । म त्यसबेला समाजशाश्त्रको बिद्यार्थी थिए त्रि–चन्द्रको । समय त्यहि भयो । देशको परिवर्तन पश्चात अहिले तपाई स्वास्थ्य मन्त्री बन्नु भएको छ । समयको वदलावसंगै “दायाँ काँधमा काङग्रेस,बायाँ काँधमा स्वास्थ्य र ह्रदयमा जनता” बोकेर हिड्नु भएको छ । हेर्नु छ के गर्नु हुन्छ, अबका दिनमा । म स्वास्थ्यकर्मी उर्फ नेपाली जनता भएका कारण तपाईसंग केही प्रश्नहरू छन् । जिज्ञासा लिनु मेरो अधिकार, उत्तरको अधिकार तपाईंसंग निहित छ । तपाईको मर्जी ।
